Sek. Kerry mbron strategjinë kundër ISIS
Sekretari i Shtetit foli në një seancë me pyetje-përgigje me senatorë mbi strategjinë e administratës kundër Shtetit Islamik
Sekretari amerikan i Shtetit John Kerry u doli në mbrojtje planeve të administratës për të luftuar ekstremistët e Shtetit Islamik gjatë një seance me pyetje nga një komision i Senatit, që shpesh tingëlluan si tendencioze. Korrespondenti Michael Bowman njofton se pak pasi foli zoti Kerry, Dhoma e Përfaqësuesve votoi për të autorizuar stërvitjen dhe pajisjen e forcave të moderuara të opozitës siriane për të luftuar kundër Shtetit Islamik: Sekretari Kerry, i sapo-kthyer nga një tur diplomatik për të siguruar mbështetje ndërkombëtare në betejën kundër Shtetit Islamik, u tha ligjvënësve se synimi dhe rruga që ka përpara Amerika janë të qarta: Senatorë nga të dyja partitë në Komisionin e Senatit për Marrëdhënie me Jashtë e vunë në pikëpyetje vendimin e presidentit për të mos i kërkuar Kongresit autorizim të gjerë për luftën kundër Shtetit Islamik. Kryetari i Komisionit Robert Menendez: Ligjvënës të tjerë folën me tone kritike ndaj strategjisë së administratës në Siri, e cila mbështetet tek fuqizimi i aftësive luftarake të opozitës siriane dhe bindja e tyre për të luftuar radikalët. Republikani Bob Corker vuri në pikëpyetje suksesin e planit. Në përgjigjen e tij, Sekretari Kerry tha se sirianët e moderuar do të përfitonin nga një fushatë intensive ajrore që ka në shenjestër Shtetin Islamik dhe parashikoi se fitorja në fushën e betejës do të forconte radhët e forcave të moderuara. Ai foli edhe për autorizimin nga Kongresi. Pak më pas, Dhoma e Përfaqësuesve miratoi një autorizim të kufizuar për të stërvitur dhe pajisur kryengritësit e moderuar sirianë, një masë që Senati pritet ta hedhë sot në votë. Pritet që Kongresi të analizojë dhe votojë masa të tjera kundër Shtetit Islamik para zgjedhjeve të nëntorit.